9- खान-पान- अन्ततः, होली के उल्लासपूर्ण पर्व में, रंगों का आनंद उठाने में अपने आप को रोकने की कोशिश कदापि न करें | बल्कि अपनी त्वचा एवं बालों का उपरोक्त विधि से विशेष ध्यान रखते हुए अपने परिवार व मित्रों के साथ खूब रंग खेलें । हाँ! चूँकि इस दौरान हम न चाहते हुए भी काफी अधिक मात्रा में घी (चिकनाई), चीनी एवं मैदा खा लेते हैं, जिससे अनजाने में अपना स्वास्थ्य ख़राब कर बैठते हैं । होली के बाद अक्सर पेट ख़राब होना एवं शरीर में आलस्य की शिकायत होती है, किन्तु सबसे ज्यादा प्रतिकूल असर हमारी त्वचा एवं बालों पर पड़ता है| चिकनाई, चीनी, एवं मैदा हमारे शरीर के मिनिरल्स, विटामिन्स, एवं आवश्यक फैटीऐसिड की मात्रा को तीव्रता से घटा देता है, जिससे त्वचा बेजान व रूखी हो जाती है, मुँहासे, झुर्रिया एवं झांई की शिकायत बढ़ जाती है । बालों में रुसी एवं उनका अधिक झड़ना भी बढ़ जाता है । इन सब कुप्रभावों से बचने के लिये हमें भोजन में पत्तेदार साग, हरी सब्जी एवं ताजे फलों की मात्रा बढ़ा लेनी चाहिए अगले सात दिनों तक विटामिन सी एवं बी की एक-एक गोली का सेवन करना त्वचा एवं स्वास्थ्य के लिये लाभदायक सिद्ध होगा |